धर्मेंद्र खेतों में कोरियन घास लगाते आए नजर तो सनी देओल ने Instagram पर लिखा- मेरे पापा...देखें Video  
धर्मेंद्र का वीडियो हुआ वायरल
खेतों में कोरियन ग्रास लगाते आए नजर
सनी देओल ने पोस्ट की फोटो
धर्मेंद्र (Dharmendra) इन दिनों अपने फार्म हाउस पर सुकून की जिंदगी जी रहे हैं, और हर वह काम कर रहे हैं जो वे अपने एक्टिंग करियर के दौरान नहीं कर सके. धर्मेंद्र अकसर अपने इंस्टाग्राम (Instagram) पर अपने फार्म हाउस से वीडियो पोस्ट करते रहते हैं, कभी किसी वीडियो में वे सब्जी उगाते नजर आते हैं तो कभी अपने मवेशियों के साथ समय गुजार रहे होते हैं. धर्मेंद्र (Dharmendra) के इन वीडियो को सोशल मीडिया पर खूब देखा भी जाता है. धर्मेंद्र ने अपने इंस्टाग्राम पर एक वीडियो डाला है जिसमें वे कोरियर ग्रास कारपेट लगा रहे हैं और दर्शकों को इससे रू-ब-रू भी करा रहे हैं. यही नहीं, धर्मेंद्र के बेटे सनी देओल (Sunny Deol) ने सोशल मीडिया पर धर्मेंद्र की एक पुरानी फोटो भी पोस्ट की है.
A post shared by Dharmendra Deol (@aapkadharam) on Mar 17, 2019 at 8:29pm PDT
बॉलीवुड एक्टर धर्मेंद्र (Dharmendra) ने अपने सोशल मीडिया पर वीडियो पोस्ट किया है और इसके साथ लिखा हैः 'आप सबको आपके प्यार भरे जवाब के लिए ढेर सारा प्यार. कदम दर कदम जिंदगी जीने की ओर...आप सबके लिए प्रेरणा, जिंदगी को ईमानदारी से जियो, ये आपको बहुत देगी...आप सबको ढेर सारा प्यार...' धर्मेंद्र इस वीडियो में अपने दर्शकों को कोरियन ग्रास से रू-ब-रू करा रहे हैं. इस वीडियो में वे कोरियन ग्रास को बिछाते नजर आ रहे हैं. 
A post shared by Sunny Deol (@iamsunnydeol) on Mar 14, 2019 at 6:37pm PDT
धर्मेंद्र (Dharmendra) ही नहीं उनके बेटे और बॉलीवुड एक्टर सनी देओल (Sunny Deol) ने भी अपने इंस्टाग्राम एकाउंट पर पापा का एक फोटो पोस्ट किया है. सनी देओल ने धर्मेंद्र की पुरानी फोटो पोस्ट की है. इस फोटो में धर्मेंद्र बहुत ही कमाल के लग रहे हैं, और सनी देओल ने इस फोटो के साथ लिखा है 'मेरे पापा.' इस तरह सनी देओल ने पापा को लेकर अपने प्यार को दिखाया है तो वहीं पापा धर्मेंद्र अपने फार्म हाउस में 83 साल की उम्र में पूरी तरह से व्यस्त हैं, और जिंदगी को अपने अंदाज में जी रहे हैं.